CELEX: 62019TN0336
Language: hr
Date: 2019-05-31 00:00:00
Title: predmet T-336/19: Tužba podnesena 31. svibnja 2019. — BZ protiv Komisije

29.7.2019   
            
            
               HR
            
            
               Službeni list Europske unije
            
            
               C 255/48
            
         
      Tužba podnesena 31. svibnja 2019. — BZ protiv Komisije
      (predmet T-336/19)
      (2019/C 255/61)
      Jezik postupka: francuski
      
         Stranke
      
      
         Tužitelj: BZ (zastupnik: C. Mourato, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku Europske komisije od 25. srpnja 2018. o otkazu tužitelju na temelju prijevremenog izvješća o probnom radu;
               
            
                  —
               
               
                  Komisiji naloži plaćanje tužitelju sljedećih zasebnih naknada štete:
                  
                              —
                           
                           
                              5 000 eura na ime nemovinske štete nastale odlukom o otkazu;
                           
                        
                              —
                           
                           
                              5 000 eura na ime štete nanesene ugledu nastale odlukom o otkazu;
                           
                        
                              —
                           
                           
                              10 000 eura na ime imovinske štete nastale zbog negativnih učinaka na zdravlje tužitelja koji su posljedica odluke o otkazu;
                           
                        
                              —
                           
                           
                              58 900 eura na ime imovinske štete u vezi s gubitkom prihoda koji su nastali kao posljedica njegova nezakonita otkaza;
                           
                        
            
                  —
               
               
                  naloži tuženiku snošenje troškova postupka na temelju članka 87. Poslovnika Općeg suda.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe pet tužbenih razloga.
      
                  1.
               
               
                  Prvi tužbeni razlog, koji se temelji na povredi postupovnih jamstava u upravnim i stegovnim istragama, na povredi prava obrane i povredi pretpostavke nedužnosti.
               
            
                  2.
               
               
                  Drugi tužbeni razlog, koji se temelji na povredi članka 84. stavaka 1. i 3. Uvjeta zaposlenja ostalih službenika, prava vezanih uz probni rad i stoga očitoj pogrešci u ocjeni uprave.
               
            
                  3.
               
               
                  Treći tužbeni razlog, koji se temelji na povredi članka 84. stavka 2. Uvjeta zaposlenja ostalih službenika i načela proporcionalnosti.
               
            
                  4.
               
               
                  Četvrti tužbeni razlog, koji se temelji na povredi načela jednakog postupanja.
               
            
                  5.
               
               
                  Peti tužbeni razlog, koji se temelji na zahtjevu za naknadu posebne štete zbog gore navedenih nepravilnosti.